**Bélai-Cseppkőbarlang (Belianská jaskyňa)**

[[](http://www.vysoketatry.com/ciele/bjaskyna/galeria.html)](http://www.vysoketatry.com/ciele/bjaskyna/galeria.html)    A **Bélai Cseppkőbarlang** (bejárata 885 méter magasan van) **az egyetlen látogatható barlang a Magas-Tátrában**, a Kobold-hegy (Kobylí vrch) északi oldalán a Barlangliget (Tatranská Kotlina) felett.   
    Az a feltételezés, hogy már az ősember is ismerhette a barlangot nincs alátámasztva. A XVIII. században kincskeresők jártak a barlangban, és ennek emlékét falfeliratok is őrzik. **A barlangra a kutatók és turisták figyelmét** végül a szepesbélai (Spišská Belá) **Husz Gyula és Britz János** 1881. augusztus 5-ei **felfedező útja hívta fel.** **A nagyközönség számára 1882-ben nyitották és a világon az elsők között 1896-ban elektromos árammal világították meg.** A barlang járatait folyamatosan javították, fejlesztették, a látogatható barlanghelyiségek újabbakkal bővültek.   
    A barlang teljes hossza 1752 méter, ebből 1001 méter a látogatható.

Forrás: <http://www.vysoketatry.com/ciele/bjaskyna/hu.html>

Bélai-Barlang **Tatranská Kotlina (Barlangliget)** - térség: **Bélai-havasok** - régió: **Magas-Tátra**

**A Bélai-barlang**, amely az aranyásók számára már a 18. század első felében ismert volt, a Tátrai Nemzeti Park vonzó környezetében, **a Bélai-Tátra Nemzeti Természeti Rezervátum keleti részében fekszik.**

A látogatási útvonal 1370 m hosszú, szintkülönbsége 125 m, az útvonalon 860 lépcső található. A benttartózkodás időtartama kb. 70 perc. **A barlang hőmérséklete 5 és 6,3°C között mozog. A** látogatás alkalmával a **látogató megcsodálhatja a cseppkő-vízeséseket, pagodaszerű állócseppköveket, tavacskákat és más képződményeket. Az egyik megálló a Zene-teremben (Hudobná sieň) van, amely nevét a tavacska tükrére csepegő víz hangjáról kapta. A terem kitűnő akusztikája miatt azonban reprodukált klasszikus zenekoncerteket is rendeznek itt.**

Forrás: [www.travelguide.sk/hun/turisztikai-erdekessegek/belianska-jaskyna\_40\_1.html](http://www.travelguide.sk/hun/turisztikai-erdekessegek/belianska-jaskyna_40_1.html)